মাতৃভাষায় বৈশ্বিক জ্ঞানের এক নির্বাচিত ভান্ডার নিয়ে এই ‘জ্ঞান ও সভ্যতা গ্রন্থমালা’। বৈশ্বিক জ্ঞান-বিজ্ঞান এবং মানব সভ্যতা-সংস্কৃতির বিবিধ রতন এখানে থাকছে খুব সহজ ভাষায় লিখিত ছোট ছোট বইয়ের ভেতরে। গ্রন্থমালার ভাষা সহজ, কিন্তু ভাবনায় ঋদ্ধ। রবীন্দ্রনাথ যেমন বলেছেন তাঁর বিশ্ববিদ্যাসংগ্রহ কিংবা লোকশিক্ষা গ্রন্থমালার ভূমিকায়, এই গ্রন্থমালার উদ্দেশ্যও “বিদ্যার বহুবিস্তীর্ণ ধারার সঙ্গে শিক্ষিত-মনের যোগসাধন” কিংবা “শিক্ষণীয় বিষয় মাত্রই বাংলাদেশের সর্বসাধারণের মধ্যে ব্যাপ্ত করে দেওয়া”. আধুনিক চিন্তার সাথে পরিচয় ঘটানোও এই গ্রন্থমালার উদ্দেশ্য।”